techiaith/cofnodycynulliad_en-cy huggingface dataset:
English: Well, I've spoken to Kezia Dugdale. What we do know is the Tories will take money away from both Wales and Scotland, and that is something that is pretty clear in terms of their manifesto. The situation is quite simply this: upon the election of a Labour Government, Barnett would remain in place in the short term. There would then be a long-term funding formula put in place according to the needs of the different nations and regions of the UK, ensuring, of course, that no part of the UK is unfairly disadvantaged. That means that Barnett would come to an end at that time. I wonder where the commitment from the Conservatives is to ensure fair funding for Wales.
Welsh: Wel, rwyf wedi siarad gyda Kezia Dugdale. Yr hyn yr ydym ni'n ei wybod yw y bydd y Torïaid yn cymryd arian oddi wrth Gymru a'r Alban, ac mae hynny'n rhywbeth sy'n eithaf eglur o ran eu maniffesto. Dyma'r sefyllfa yn eithaf syml: o ethol Llywodraeth Lafur, byddai Barnett yn parhau i fod ar waith yn y byrdymor. Yna, byddai fformiwla ariannu hirdymor yn cael ei roi ar waith yn ôl anghenion gwahanol wledydd a rhanbarthau'r DU, gan sicrhau, wrth gwrs, nad oes unrhyw ran o'r DU o dan anfantais annheg. Mae hynny'n golygu y byddai Barnett yn dod i ben bryd hynny. Tybed lle mae'r ymrwymiad gan y Ceidwadwyr i sicrhau cyllid teg i Gymru.
English: Well, as well you know, the agreement between the Welsh Government and the Westminster Government put the funding floor in place, which was warmly endorsed by your Cabinet Secretary for Finance and Local Government only in December of last year. Thirteen years - you did nothing. But that's not quite what the Scottish Conservatives are saying, and I offered you the opportunity to actually clarify your position because you were very robust last night in saying that the Barnett formula would be scrapped. Actually, what the Scottish Labour party are saying is that there will be no scrapping of the Barnett formula, and these are their words: 'Not to scrap the Barnett formula'. All that is merely being proposed in the next Parliament - these are their words - is a long-term consultation to look at funding the UK allocates around the public expenditure that comes from Westminster to ensure that it reflects the nations and the regions of the United Kingdom. Those are their words, those are. That isn't getting rid of the Barnett formula at all. Are you misleading the people of Wales with your comments yesterday, First Minister?
Welsh: Wel, fel y gwyddoch yn iawn, rhoddodd y cytundeb rhwng Llywodraeth Cymru a Llywodraeth San Steffan y terfyn ariannu isaf ar waith, a gymeradwywyd yn wresog gan eich Ysgrifennydd Cabinet dros Gyllid a Llywodraeth Leol dim ond ym mis Rhagfyr y llynedd. Tair blynedd ar ddeg - ni wnaethoch chi ddim. Ond nid dyna'n union y mae Ceidwadwyr yr Alban yn ei ddweud, a chynigiais y cyfle i chi egluro eich sefyllfa gan eich bod chi'n gadarn iawn neithiwr gan ddweud y byddai fformiwla Barnett yn cael ei ddiddymu. A dweud y gwir, yr hyn y mae plaid Lafur yr Alban yn ei ddweud yw na fydd fformiwla Barnett yn cael ei ddiddymu, a dyma eu geiriau: I beidio â diddymu fformiwla Barnett. Y cwbl sy'n cael ei gynnig yn unig yn y Senedd nesaf - dyma eu geiriau - yw ymgynghoriad hirdymor i ystyried y cyllid y mae'r DU yn ei ddyrannu o gwmpas y gwariant cyhoeddus a ddaw o San Steffan i sicrhau ei fod yn adlewyrchu gwledydd a rhanbarthau'r Deyrnas Unedig. Eu geiriau nhw yw'r rheina. Nid yw hynny'n cael gwared ar fformiwla Barnett o gwbl. A ydych chi'n camarwain pobl Cymru gyda'ch sylwadau ddoe, Prif Weinidog?
English: That is exactly what it means. If there is a new formula in place, that is the end of Barnett, at that point. Of course, in the short term Barnett would remain because there's nothing else in place at that time, but we want to make sure that Wales receives fair funding. Yes, we came to an agreement on funding, and that's because the UK Government resolutely refused to look at funding as far as Wales is concerned. It was a compromise position. We have never changed our position, as a Government, that the Barnett formula has run towards the end of its life, and now is the time to start planning for a new formula that would reflect the proper needs of the different nations and regions of the UK as they are now, not as they were in 1979.
Welsh: Dyna'n union y mae'n ei olygu. Os oes fformiwla newydd ar waith, dyna ddiwedd Barnett, ar yr adeg honno. Wrth gwrs, yn y byrdymor byddai Barnett yn parhau oherwydd nid oes unrhyw beth arall ar gael ar y pryd, ond rydym ni eisiau gwneud yn siŵr bod Cymru yn derbyn cyllid teg. Do, daethom i gytundeb ar gyllid, ac mae hynny oherwydd i Lywodraeth y DU wrthod yn benderfynol i edrych ar gyllid cyn belled ag y mae Cymru yn y cwestiwn. Roedd yn sefyllfa gyfaddawd. Nid ydym erioed wedi newid ein safbwynt, fel Llywodraeth, fod fformiwla Barnett wedi cyrraedd diwedd ei oes, a nawr yw'r amser i ddechrau cynllunio ar gyfer fformiwla newydd a fyddai'n adlewyrchu anghenion priodol gwahanol wledydd a rhanbarthau'r DU fel y maen nhw nawr, nid fel yr oedden nhw ym 1979.
English: First Minister, you were very clear last night in that you were saying you were scrapping the Barnett formula, full stop. There was no equivocation around that. You were saying that last night on the television and through the news. Scottish Labour Party are saying, quite clearly, there will be no scrapping of the Barnett formula. How on earth can anyone take any of the pledges that you are making seriously, when you have been caught out in the last week of this campaign? Ultimately - [Interruption.] The Labour Party - [Interruption.] The Labour Party -
Welsh: Prif Weinidog, roeddech chi'n eglur iawn neithiwr o'r safbwynt eich bod chi'n dweud eich bod chi'n diddymu fformiwla Barnett, a dyna'i diwedd hi. Nid oedd unrhyw amwysedd ynghylch hynny. Roeddech chi'n dweud hynny neithiwr ar y teledu a thrwy'r newyddion. Mae Plaid Lafur yr Alban yn dweud, yn eithaf eglur, na fydd fformiwla Barnett yn cael ei ddiddymu. Sut ar y ddaear all unrhyw un gymryd unrhyw un o'r addewidion yr ydych chi'n eu gwneud o ddifrif, pan rydych chi wedi cael eich dal allan yn ystod wythnos olaf yr ymgyrch hon? Yn y pen draw - [Torri ar draws.] Mae'r Blaid Lafur - [Torri ar draws.] Mae'r Blaid Lafur -
English: Let Andrew R.T. Davies continue his question.
Welsh: Gadewch i Andrew R.T. Davies barhau ei gwestiwn.
English: The Labour Party might mock, but, ultimately, the funding of public services is a vital consideration for the electorate on Thursday. We have put a funding floor in place, with agreement of the Welsh Government, that guarantees that funding in Wales will not go under £115 for every £100 that is spent in England. You, yesterday, said that Labour Party policy was to get rid of the Barnett formula. Scottish Labour Party are saying that is not the case, and all that will come forward is a consultation. Is there a fact that all Labour policies are just built on sand, First Minister?
Welsh: Efallai y gwnaiff y Blaid Lafur watwar, ond, yn y pen draw, mae ariannu gwasanaethau cyhoeddus yn ystyriaeth hanfodol i'r etholwyr ddydd Iau. Rydym ni wedi cyflwyno terfyn ariannu isaf, gyda chytundeb Llywodraeth Cymru, sy'n sicrhau na fydd cyllid yng Nghymru yn mynd o dan £115 ar gyfer pob £100 sy'n cael ei wario yn Lloegr. Dywedasoch chi, ddoe, mai polisi'r Blaid Lafur oedd cael gwared ar fformiwla Barnett. Mae Plaid Lafur yr Alban yn dweud nad yw hynny'n wir, ac mai'r cwbl a fydd yn cael ei gyflwyno yw ymgynghoriad. A oes ffaith bod holl bolisïau Llafur wedi eu hadeiladu ar dywod, Prif Weinidog?
English: Isn't it a shame that he will not support a situation where Wales gets the funding it deserves? Isn't it a shame? It tells really of the way that they think. Isn't it a shame that he was not there to make these points in such a good debate on television? You know, I'm sure that it was possible to see a live broadcast from Gran Canaria to make sure that his view was put forward as somebody who claims to be the leader of the Welsh Conservatives. As he rightly said, the Secretary of State was unwilling to take part in the third debate - because he pulled out because I was in it. That's what we heard. He was not willing to come and debate - and other leaders as well - and to put forward the Conservative case. He has some brass neck to come before this Chamber and say that somehow things are a shambles on these benches when, on three different occasions, the Tories couldn't even field the same person in three different debates, so lacking in confidence were they in their own case. We've seen over the past few days shambles after shambles after shambles in the Conservative party. I invite him to read the UK Labour manifesto, where it's absolutely clear, where it says that there will be a new funding formula that reflects the needs of different nations and regions of the UK - a commitment we have made; a commitment his party has run from.
Welsh: Onid yw'n drueni na wnaiff e gefnogi sefyllfa lle mae Cymru'n cael y cyllid y mae'n ei haeddu? Onid yw'n drueni? Mae'n dangos y ffordd maen nhw'n meddwl a dweud y gwir. Onid yw'n drueni nad oedd e yno i wneud y pwyntiau hyn mewn dadl mor dda ar y teledu? Wyddoch chi, rwy'n siŵr ei bod yn bosibl gweld darllediad byw o Gran Canaria i sicrhau bod ei farn wedi cael ei mynegi fel rhywun sy'n honni i fod yn arweinydd y Ceidwadwyr Cymreig. Fel y dywedodd yn gywir, roedd yr Ysgrifennydd Gwladol yn amharod i gymryd rhan yn y drydedd ddadl - tynnodd yn ôl gan fy mod i ynddi. Dyna'r hyn a glywsom. Nid oedd yn barod i ddod i ddadlau - ac arweinwyr eraill hefyd - a chyflwyno achos y Ceidwadwyr. Mae ganddo dipyn o wyneb i ddod gerbron y Siambr hon a dweud rywsut bod pethau'n draed moch ar y meinciau hyn pan, ar dri gwahanol achlysur, na allai'r Torïaid hyd yn oed anfon yr un person mewn tair gwahanol ddadl, mor brin o hyder yr oedden nhw yn eu hachos eu hunain. Rydym ni wedi gweld yn ystod y dyddiau diwethaf draed moch ar ôl traed moch ar ôl traed moch yn y blaid Geidwadol. Rwy'n ei wahodd i ddarllen maniffesto Llafur y DU, lle mae'n gwbl eglur, lle mae'n dweud y bydd fformiwla ariannu newydd sy'n adlewyrchu anghenion gwahanol wledydd a rhanbarthau'r DU - ymrwymiad yr ydym ni wedi ei wneud; ymrwymiad y mae ei blaid wedi rhedeg oddi wrtho.
English: Diolch, Llywydd. First Minister, on Thursday, people will go to the polls in what is a very important election. It's been noted how you've airbrushed your UK party leader out of your campaign, and how you have issued a separate manifesto. There are two Labour manifestos - three, if you count the Scottish manifesto that was referred to earlier. In the interests of openness, transparency, and honesty just before people cast their votes on Thursday, will you tell us: are Labour MPs elected in Wales next Thursday bound by the commitments in your manifesto or by the commitments in your UK Labour leader's manifesto?
Welsh: Diolch, Llywydd. Prif Weinidog, ddydd Iau, bydd pobl yn mynd i bleidleisio mewn etholiad pwysig iawn. Nodwyd sut yr ydych chi wedi dileu arweinydd eich plaid yn y DU o'ch ymgyrch, a sut yr ydych chi wedi cyhoeddi maniffesto ar wahân. Ceir dau faniffesto Llafur - tri, os ydych chi'n cyfrif maniffesto yr Alban y cyfeiriwyd ato'n gynharach. Er mwyn bod yn agored, yn dryloyw, ac yn onest cyn i bobl fwrw eu pleidlais ddydd Iau, a wnewch chi ddweud wrthym: a yw Aelodau Seneddol Llafur a etholir yng Nghymru ddydd Iau nesaf wedi eu rhwymo gan yr ymrwymiadau yn eich maniffesto chi neu gan yr ymrwymiadau ym maniffesto eich arweinydd Llafur yn y DU?
English: By the Welsh Labour manifesto, because there is no dichotomy between the two manifestos. The leader of Plaid Cymru might have noticed that devolution occurred in 1999, and, on that basis, it's not possible for political parties who have a presence in the different nations of the UK to produce a manifesto that's exactly the same. We reflect the reality of devolution, and that's exactly what we've done in our manifesto. There is no contradiction in terms of the Welsh Labour manifesto and the UK Labour manifesto, saving areas that are devolved, where the decisions regarding those policies are made here.
Welsh: Gan faniffesto Llafur Cymru, gan nad oes deuoliaeth rhwng y ddau faniffesto. Efallai fod arweinydd Plaid Cymru wedi sylwi bod datganoli wedi digwydd ym 1999, ac, ar y sail honno, nid yw'n bosibl i bleidiau gwleidyddol sydd â phresenoldeb yng ngwahanol wledydd y DU lunio maniffesto sy'n union yr un fath. Rydym ni'n adlewyrchu realiti datganoli, a dyna'n union yr ydym ni wedi ei wneud yn ein maniffesto. Nid oes unrhyw anghysondeb o ran maniffesto Llafur Cymru a maniffesto Llafur y DU, ac eithrio meysydd sydd wedi'u datganoli, pan fydd y penderfyniadau ynghylch y polisïau hynny yn cael eu gwneud yma.
English: You say there are no differences. First Minister, there are differences in the two manifestos, but I'll come back to that shortly. Your party leader has been described variously as 'the man who broke the Labour Party' - that was Chris Bryant - a 'lunatic at the top of the Labour Party' - that was Owen Smith - 'hard left' and 'out of touch with the electorate' - that was Stephen Kinnock. Would you like to associate yourself with any of those statements about your leader, or would you like to take this opportunity to distance yourself from the views of those Welsh Labour candidates?
Welsh: Rydych chi'n dweud nad oes unrhyw wahaniaethau. Prif Weinidog, mae gwahaniaethau yn y ddau faniffesto, ond byddaf yn dod yn ôl at hynny maes o law. Disgrifiwyd arweinydd eich plaid yn amrywiol fel 'y dyn a dorrodd y Blaid Lafur' - dyna ddywedodd Chris Bryant - 'gwallgofddyn ar frig y Blaid Lafur' - Owen Smith ddywedodd hynny - 'chwith eithafol' ac 'allan o gysylltiad â'r etholaeth' - dyna ddywedodd Stephen Kinnock. A hoffech chi gysylltu eich hun ag unrhyw un o'r datganiadau hynny am eich arweinydd, neu a hoffech chi fanteisio ar y cyfle hwn i ymbellhau eich hun oddi wrth safbwyntiau'r ymgeiswyr Llafur Cymru hynny?
English: Well, let me make it very, very clear: Jeremy Corbyn would make an excellent Prime Minister. He would offer hope for Britain as opposed to the endless succession of Tory cuts that we have seen from the benches opposite. We would see a Government that would take Britain forward, would deliver a proper, devolved settlement for Wales, based on the legislation that we have put forward, while, at the same time, we see Plaid Cymru looking at creating a coalition with the Tories in Conwy.
Welsh: Wel, gadewch i mi ei gwneud yn eglur iawn: byddai Jeremy Corbyn yn gwneud Prif Weinidog ardderchog. Byddai'n cynnig gobaith i Brydain yn hytrach na'r olyniaeth ddiddiwedd o doriadau Torïaidd yr ydym ni wedi eu gweld gan y meinciau gyferbyn. Byddem yn gweld Llywodraeth a fyddai'n symud Prydain ymlaen, yn darparu setliad priodol, datganoledig i Gymru, yn seiliedig ar y ddeddfwriaeth yr ydym ni wedi ei chyflwyno, tra, ar yr un pryd, rydym ni'n gweld Plaid Cymru yn ystyried creu clymblaid gyda'r Torïaid yng Nghonwy.
English: They always trot that one out, don't they, when they've got nothing left? First Minister, you must be very desperate to play on people's -
Welsh: Maen nhw bob amser yn tynnu'r un yna allan, onid ydynt, pan nad oes ganddyn nhw ddim ar ôl? Prif Weinidog, mae'n rhaid eich bod chi mewn anobaith i chwarae ar -
English: Okay. We do need to hear what's being asked and the answers. So, let's all calm down and look forward to next week.
Welsh: Iawn. Mae angen i ni glywed yr hyn sy'n cael ei ofyn a'r atebion. Felly, gadewch i ni gyd dawelu ac edrych ymlaen at yr wythnos nesaf.
English: I want to come back to this point about the differences in the manifestos between you and your UK Labour leader. Zero-hours contracts bans, tuition fees scrapped, the railways in public hands: that's what's in the UK manifesto. Labour is in power here and none of these policies have been implemented. Can we get a commitment from you now that you will give your unmitigated support to those policies now that it's official policy of your party, or are you accepting that you are about to mislead the electorate on Thursday?
Welsh: Hoffwn ddod yn ôl at y pwynt hwn am y gwahaniaethau yn y maniffestos rhyngoch chi a'ch arweinydd Llafur yn y DU. Gwahardd contractau dim oriau, diddymu ffioedd dysgu, y rheilffyrdd mewn dwylo cyhoeddus: dyna'r hyn sydd ym maniffesto'r DU. Mae Llafur mewn grym yma ac nid oes yr un o'r polisïau hyn wedi cael eu rhoi ar waith. A allwn ni gael ymrwymiad gennych chi nawr y byddwch chi'n rhoi eich cefnogaeth ddigamsyniol i'r polisïau hynny nawr ei fod yn bolisi swyddogol eich plaid, neu a ydych chi'n derbyn eich bod chi ar fin camarwain yr etholwyr ddydd Iau?
English: There's nothing more misleading than a party that says, 'We want more money from Westminster', but at the same time says, 'We want independence from Westminster'. That is a fundamental contradiction. But she asks three questions. First of all, if the money is made available to us to look again at student finance then we will do so - of course we will. Zero-hours contracts are in the main not devolved. We do not support zero-hours contracts. They're grandstanding on that. We, as a party, want to make sure that we see a society that is fair, that is just, and where people have the opportunities they need to flourish in the future. Only a Labour Government in the UK can do that. Plaid Cymru can deliver nothing.
Welsh: Does dim byd yn fwy camarweiniol na phlaid sy'n dweud, 'Rydym ni eisiau mwy o arian gan San Steffan', ond ar yr un pryd yn dweud, 'Rydym ni eisiau annibyniaeth o San Steffan'. Mae hynny'n anghysondeb sylfaenol. Ond mae hi'n gofyn tri chwestiwn. Yn gyntaf oll, os caiff yr arian ei wneud ar gael i ni edrych eto ar gyllid i fyfyrwyr, yna byddwn yn gwneud hynny - wrth gwrs y byddwn ni. Nid yw contractau dim oriau wedi eu datganoli ar y cyfan. Nid ydym yn cefnogi contractau dim oriau. Maen nhw'n gwneud sioe o hynny. Rydym ni, fel plaid, eisiau gwneud yn siŵr ein bod ni'n gweld cymdeithas sy'n deg, sy'n gyfiawn, a lle mae pobl yn cael y cyfleoedd sydd eu hangen arnynt i ffynnu yn y dyfodol. Dim ond Llywodraeth Lafur yn y DU all wneud hynny. Ni all Plaid Cymru gyflawni dim.
English: When it comes to a planning application or the deregistration of common land, due diligence wouldn't occur at that point because they are not - . They are planning applications and they're applications that are not to do with the robustness or not of a particular business. That comes later on. I make no apologies for the due diligence process. It is robust. It has taken longer that we would've wanted. That's because information has had to be sought at certain points, and that information has been provided. I've given a date to Members by which we want to take that decision now and I've indicated to Members I would like to see this project proceed. But it has to proceed on a basis that is sustainable and where the risk to the public purse is acceptable.
Welsh: Pan ddaw i gais cynllunio neu ddadgofrestru tir comin, ni fyddai diwydrwydd dyladwy yn digwydd ar yr adeg honno gan nad ydynt yn - . Maen nhw'n geisiadau cynllunio ac maen nhw'n geisiadau nad ydynt yn ymwneud â chadernid neu beidio busnes penodol. Mae hynny'n dod yn nes ymlaen. Nid wyf yn ymddiheuro am y broses diwydrwydd dyladwy. Mae'n gadarn. Mae wedi cymryd mwy o amser nag y byddem wedi dymuno. Mae hynny oherwydd y bu'n rhaid cael gafael ar wybodaeth ar adegau penodol, a darparwyd y wybodaeth honno. Rwyf wedi rhoi dyddiad i'r Aelodau yr ydym eisiau gwneud y penderfyniad hwnnw yn ei erbyn ac rwyf wedi dweud wrth yr Aelodau yr hoffwn weld y prosiect hwn yn mynd yn ei flaen. Ond mae'n rhaid iddo fynd yn ei flaen ar sail sy'n gynaliadwy a lle mae'r risg i bwrs y wlad yn dderbyniol.
English: I thank the First Minister for that reply. I see also on the BBC website today that the Government has been in talks with a view to getting the golf Open championship to come to Wales, and the Tour de France as well, and also there's a possibility, if the Brussels stadium is not ready in time, that Euro 2020 could be held in Wales, and I would support the Government's interest in that. Ken Skates has quite rightly said that Wales has great potential to host major new events that haven't yet been to Wales. The Circuit of Wales has already got the contract for the Moto Grand Prix, and that's yet another opportunity for us in Wales to show what we can do as a host for major world sports projects. And therefore this fits into the Government's overall objective for making Wales a major international sports venue, and that's another reason for us to see the success of this project.
Welsh: Diolchaf i'r Prif Weinidog am yr ateb yna. Rwy'n gweld hefyd ar wefan y BBC heddiw bod y Llywodraeth wedi bod mewn trafodaethau gyda'r nod o gael pencampwriaeth golff Agored Prydain i ddod i Gymru, a'r Tour de France hefyd, a cheir posibilrwydd hefyd, os nad yw stadiwm Brwsel yn barod mewn pryd, y gallai Ewro 2020 gael ei gynnal yng Nghymru, a byddwn yn cefnogi diddordeb y Llywodraeth yn hynny. Mae Ken Skates wedi dweud yn ddigon teg bod gan Gymru botensial mawr i gynnal digwyddiadau mawr newydd nad ydynt wedi bod i Gymru eto. Mae Cylchffordd Cymru eisoes wedi ennill y contract ar gyfer y Moto Grand Prix, ac mae hwnnw'n gyfle arall eto i ni yng Nghymru i ddangos yr hyn y gallwn ei wneud fel cynhaliwr prosiectau chwaraeon mawr y byd. Ac felly mae hyn yn cyd-fynd ag amcan cyffredinol y Llywodraeth o sicrhau bod Cymru yn lleoliad chwaraeon rhyngwladol o bwys, ac mae hynny'n rheswm arall i ni weld llwyddiant y prosiect hwn.
English: I can only repeat what I've already said to him, that of course we recognise the potential of the circuit, and I've said that it's something we would want to support, but it has to be based on a model that is sound, and a model that works well for both private and public investors.
Welsh: Ni allaf ond ailadrodd yr hyn yr wyf eisoes wedi ei ddweud wrtho, wrth gwrs, rydym ni'n cydnabod potensial y gylchffordd, ac rwyf wedi dweud ei fod yn rhywbeth y byddem ni eisiau ei gefnogi, ond mae'n rhaid iddo fod yn seiliedig ar fodel sy'n gadarn, a model sy'n gweithio'n dda i fuddsoddwyr preifat a chyhoeddus.
English: And it's also important to note that there is no request for any public money to be invested in this project upfront, and that all that is being sought is a guarantee, which is a commercial guarantee that the Government would pay to finance, which will be called only as and when all the construction on the site is completed, so there will be physical assets against which the loan can be secured. And, on an annual basis, the maximum risk to the Welsh Government is said to be £8.5 million to £9 million a year many, many years in the future for a limited period of time. So, the risk is secured on 100 per cent of the assets, but the guarantee is going to apply to less than half of the value of those assets. So, on the face of it, this does look a very good deal, and, whilst I appreciate we have to go through the due diligence process, it is, I think, of vital importance to the economic prosperity not just of south-east Wales but the whole of south Wales that this project does get the go-ahead.
Welsh: Ac mae hefyd yn bwysig nodi nad oes cais am unrhyw arian cyhoeddus i'w fuddsoddi yn y prosiect hwn ymlaen llaw, ac mai'r cwbl y gofynnir amdano yw sicrwydd, sy'n sicrwydd masnachol y byddai'r Llywodraeth yn talu i'w ariannu, a fyddai'n cael ei ddefnyddio dim ond pan fydd yr holl waith adeiladu ar y safle wedi ei gwblhau, felly bydd asedau ffisegol y gellir sicrhau'r benthyciad yn eu herbyn. Ac, yn flynyddol, dywedir mai'r risg fwyaf i Lywodraeth Cymru yw £8.5 miliwn i £9 miliwn y flwyddyn, llawer iawn o flynyddoedd i'r dyfodol am gyfnod cyfyngedig o amser. Felly, mae'r risg yn cael ei sicrhau ar 100 y cant o'r asedau, ond mae'r sicrwydd yn mynd i fod yn berthnasol i lai na hanner gwerth yr asedau hynny. Felly, ar yr olwg gyntaf, mae hwn yn edrych fel cytundeb da iawn, ac, er fy mod yn gwerthfawrogi bod rhaid i ni fynd drwy'r broses diwydrwydd dyladwy, mae, rwy'n meddwl, yn hanfodol bwysig i ffyniant economaidd, nid yn unig de-ddwyrain Cymru, ond de Cymru gyfan, fod y prosiect hwn yn cael ei gymeradwyo.